
รายงานการประชุมสภาองค์การบริหารส่วนตำบลกาลูปัง
การประชุมสภาฯ  สมัยสามัญ  สมัยที่  ๑
ครั้งที่ ๑/๒๕60
วันที่ 10  กุมภาพันธ์  ๒๕60
ณ  ห้องประชุมองค์การบริหารส่วนตำบลกาลูปัง
.....................................................................
ผู้เข้าประชุม

1. นายมาหะมะอาแซ
หะตีมอ

ประธานสภา อบต.
มาหะมะอาแซ
หะตีมอ

2. นายอับดุลรอนิง
สาและ

รองประธานสภา อบต.
อับดุลรอนิง
สาและ

3. นายยะยา

จาดาเร๊ะ
สมาชิกอบต.  หมู่ที่  1
ยะยา

จาดาเร๊ะ
4. นายอาหะมะ

ดอเล๊าะ

สมาชิกอบต.  หมู่ที่  2
อาหะมะ

ดอเล๊าะ

5. นายอัดนำ

ปะจิ

สมาชิกอบต.  หมู่ที่  2
อัดนำ

ปะจิ
6. นายดอเลาะ

ดีปาตี

สมาชิกอบต.  หมู่ที่  3
ดอเลาะ

ดีปาตี

7. นายสะมะแอ

ผุดารอ

สมาชิกอบต.  หมู่ที่  3
สะมะแอ
ผุดารอ


8. นายมาหะมะอาแซ
หะตีมอ

สมาชิกอบต.  หมู่ที่  ๔
มาหะมะอาแซ
หะตีมอ
9. นายอับดุลเลาะแมง
สะลี

สมาชิกอบต.  หมู่ที่  ๔
อับดุลเลาะแมง
สะลี
10. นางอัมพร

หนูประดิษฐ์
เลขานุการสภา อบต.
อัมพร  

หนูประดิษฐ์

ผู้ไม่เข้าประชุม
-
ผู้เข้าร่วมประชุม
๑.  นายมาหะมะรอพี
อีแตเบ็ง

นายกอบต.ฯ

มาหะมะรอพี
อีแตเบ็ง

2.  นายสูไลมาน

วอโตะแม
รองนายกอบต.ฯ

สูไลมาน

วอโตะแม
3.  นายซาการียา
นิระหิง

รองนายกอบต.ฯ

ซาการียา
นิระหิง

4.  นายมะลาเซ็ง

เจ๊ะอุเซ็ง

เลขานายกอบต.ฯ
มะลาเซ็ง
เจ๊ะอุเซ็ง

5.  นายมัสกี

ยูโซะ

ผอ.กองช่าง

มัสกี

ยูโซะ

6.  นางสาวเรวดี

ธรรมมิกะกุล
หัวหน้าสำนักปลัด
เรวดี

ธรรมมิกะกุล
7.  นางสาวนุชรีย์
ธิติธีรนนท์
ผอ.กองการศึกษาฯ
นุชรีย์

ธิติธีรนนท์
9. นางสาวสิริมาส
สกนธวุฒิ
จพง.ธุรการ

สิริมาส

สกนธวุฒิ

10. นางสาวทักษวรรณ 
แก้วทอง

จพ.การเงินและบัญชี
ทักษวรรณ
แก้วทอง


๑1 .นางสาวนูรีตา
เซะบารู

ผช. จนท.จัดเก็บรายได้
นูรีตา

เซะบารู

12. นางสาวสำซียะ
อาแว

ผช.จนท.ธุรการ

สำซียะ

อาแว

เริ่มประชุม
เวลา  ๐๙.3๐  น.
ประธานสภาองค์การบริหารส่วนตำบลกาลูปัง  ได้ให้เลขานุการสภาองค์การบริหารส่วน
ตำบล  ตรวจรายชื่อสมาชิกสภาฯ  ที่ได้ลงชื่อไว้ปรากฏว่าครบองค์ประชุม  จึงเรียกสมาชิกสภาฯเข้าประชุม  ประธานสภาฯได้ดำเนินการเปิดประชุมสภาอบต.กาลูปัง  และดำเนินการตามระเบียบวาระการประชุม
ระเบียบวาระที่  ๑
ประธานแจ้งให้ที่ประชุมเพื่อทราบ
ประธานสภาฯ
สวัสดีครับ สมาชิกสภา อบต.กาลูปัง ทุกท่าน ผมขอเปิดประชุมในวันนี้ ซึ่งเป็นการประชุมสมัยสามัญ สมัยที่ 1 ครั้งที่ 1 ประจำปี 2560 ซึ่งกระผมมีเรื่องที่จะแจ้งให้ที่ประชุมทราบในวันนี้ กระผมขอมอบหมายให้เลขานุการสภาฯได้แจ้งให้ที่ประชุมทราบครับ

1. ตามหนังสืออำเภอรามัน ที่ ยล 0023.13/ว 020 ลงวันที่ 20 มกราคม 2560 เรื่อง การเปิดบัญชีเงินฝากธนาคารศูนย์บาท ด้วยกรมบัญชีกลาง ได้มีหนังสือขอความร่วมมือประชาสัมพันธ์ให้ผู้มีสิทธิรับเงินสวัสดิการสังคมและเงินอื่นในลักษณะเดียวกันที่ยังไม่มีบัญชีเงินฝากธนาคาร ได้เปิดบัญชีเงินฝากธนาคารและลงทะเบียนพร้อมเพย์ ด้วยเลขประจำตัวประชาชน 13 หลัก สำหรับรับเงินสวัสดิการและเงินอื่นในลักษณะเดียวกันจากภาครัฐตามโครงการบูรณการฐานข้อมูลสวัสดิการสังคม ประกอบด้วย ผู้มีสิทธิรับเงินอุดหนุนเพื่อการเลี้ยงดูเด็กแรกเกิด ผู้มีสิทธิรับเบี้ยยังชีพผู้สูงอายุ ผู้มีสิทธิรับเบี้ยยังความพิการและผู้มีสิทธิเงินค่าป่วยการอาสาสมัครสาธารณสุขประจำหมู่บ้าน(อสม.) โดยนำหลักฐานและเอกสารของทางราชการเพื่อแสดงตนของผู้มีสิทธิติดต่อหน่วยงานรับลงทะเบียนสวัสดิการสาขาธนาคารที่ให้บริการ เปิดบัญชีเงินฝากธนาคารศูนย์บาท (ยกเว้นเงินขั้นต่ำสำหรับการเปิดบัญชี) เพื่อดำเนินการปรับปรุงฐานข้อมูลของผู้มีสิทธิ ในการนี้ จึงขอแจ้งให้สมาชิกทุกท่านได้ช่วยประชาสัมพันธ์ให้ประชาชนในพื้นที่ของท่านได้ทราบ เกี่ยวกับการเปิดบัญชีเงินฝากธนาคารศูนย์บาท ต่อไป
ที่ประชุม
รับทราบ
ระเบียบวาระที่ 2
เรื่องรับรายงานการประชุมสภาองค์การบริหารส่วนตำบลกาลูปัง สมัยสามัญ สมัยที่ 4 ครั้งที่ 1 ประจำปี 2559 เมื่อวันที่ 15 ธันวาคม 2559
ประธานสภาฯ
ตามที่ได้แจกสำเนารายงานการประชุมดังกล่าวไปแล้วนั้น มีสมาชิกผู้ใดจะขอแก้ไขถ้อยคำหรือไม่ ถ้าไม่มีเป็นอันว่าที่ประชุมมีมติรับรองรายงานการประชุม
ที่ประชุม
มีมติรับรองรายงานการประชุม สมัยสามัญที่ 4 ครั้งที่  1/2559 โดยมิได้แก้ไข
ระเบียบวาระที่ 3
เรื่องเพื่อพิจารณา

3.1 ญัตติ เรื่อง กำหนดสมัยประชุมสามัญประจำปี 2560 ระยะเวลาและวันเริ่มต้นสมัย สมัยแรกของปี 2561 แบะระยะเวลาของสมัย

สำหรับ เรื่อง การกำหนดสมัยประชุมนั้น ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 ข้อ 21 ให้ประธานสภาฯ ปรึกษาที่ประชุมเกี่ยวกับการประชุมสมัยสามัญ โดยสมัยประชุมปี พ.ศ. 2560 จะมีกี่สมัย แต่ละสมัยจะเริ่มเมื่อใด ในขณะเดียวกันให้กำหนดสมัยประชุมสามัญ ประจำปี 2561 สมัยแรกและกำหนดวันด้วย ทั้งนี้ หากที่ประชุมต้องการเปลี่ยนแปลงสมัยประชุมสามัญ ประจำปี 2560 เรื่องสมัยประชุมสมัยแรกของปี 2561 และระยะเวลาของสมัยนั้น สามารถอภิปรายและเสนอขอมติจากที่ประชุม


สำหรับกำหนดสมัยประชุมสามัญ ประจำปี 2560 มี 4 สมัย ดังนี้

สมัยที่ 1 ในระหว่างวันที่ 1-15 กุมภาพันธ์ 2560 มีระยะเวลา 15 วัน


(กำหนดล่วงหน้าสมัยประชุมสมัยแรกของปี 2560)

สมัยที่ 2 ในระหว่างวันที่ 1-15 เมษายน  2560  มีระยะเวลา 15 วัน


สมัยที่ 3 ในระหว่างวันที่ 1-15 สิงหาคม  2560  มีระยะเวลา 15 วัน

สมัยที่ 4 ในระหว่างวันที่ 16-30 ตุลาคม   2560 มีระยะเวลา 15 วัน

และกำหนดวันเริ่มต้นสมัยประชุมสามัญ ประจำปี 2561 สมัยแรกในวันที่ 1-15 มกราคม 2561  มีระยะเวลา 15 วัน
ครับ สำหรับการกำหนดสมัยประชุมที่กระผมได้กล่าวมาข้างต้น นั้น ขอให้สภาองค์การบริหารส่วนตำบลกาลูปัง ได้ร่วมกันพิจารณาว่าเหมาะสมหรือไม่ และขอให้สภาองค์การบริหารส่วนตำบลกาลูปัง ได้ร่วมกันลงมตินะครับ
มติที่ประชุม
มีมติ
เห็นชอบ 7 เสียง


ไม่เห็นชอบ 0 เสียง



งดออกเสียง  1  เสียง
ประธานสภาฯ
เป็นอันว่าที่ประชุมนี้มีมติเห็นชอบกับการกำหนดสมัยประชุมสามัญ ประจำปี 2560 และกำหนดสมัยแรกของปี 2561 ดังกล่าวข้างต้น
ประธานสภาฯ
3.2 ญัตติโอนงบประมาณ ตั้งเป็นรายการใหม่ ในหมวดค่าครุภัณฑ์ที่ดินและสิ่งก่อสร้าง
ประธานสภาฯ
ขอเชิญปลัด อบต. ชี้แจงระเบียบที่เกี่ยวข้อง
ปลัด อบต.
เรียนประธานสภาฯ และสมาชิกสภา อบต.ทุกท่าน ตามระเบียบกกระทรวงมหาดไทยว่าด้วยวิธีการงบประมาณของ อปท. พ.ศ. 2541 แก้ไขเพิ่มเติมถึงฉบับที่ 3 พ.ศ. 2543 หมวด 4 การโอนและแก้ไขเปลี่ยนแปลงงบประมาร


ข้อ 27 การโอนงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะปริมาณคุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น


ข้อ 32 ภายใต้ข้อบังคับข้อ 39 การโอนเงินงบประมาณรายจ่ายเมื่อได้รับการอนุมัติจากผู้ว่าราชการจังหวัด เพื่อทราบภายใน 15 วัน สำหรับ อบต.ให้แจ้งแก่นายอำเภอหรือปลัดอำเภอผู้เป็นหัวหน้าประจำกิ่งอำเภอ
ประธานสภาฯ
ขอให้นายก อบต. กาลูปัง ผู้เสนอญัตติชี้แจงต่อสภา จะได้พิจารณาต่อไป
นายก อบต.
เรียนประธานสภาฯและสมาชิกสภา อบต. ทุกท่าน ตามที่ อบต.กาลูปังได้มีการจัดทำแผนพัฒนาสามปี (พ.ศ. 2560-2562) เพิ่มเติม ฉบับที่ 1 ประจำปี 2559 ยุทธศาสตร์ ที่ 3 การพัฒนาการบริหารองค์กรศาสนาและวัฒนธรรม แนวทางการพัฒนาที่ 1 การส่งเสริมและพัฒนาบุคลากรและเพิ่มประสิทธิภาพการบริหารองค์กร หน้า 9  โครงการที่ 1 โครงการจัดซื้อครุภัณฑ์วิทยาศาสตร์และการแพทย์(เครื่องวัดปริมาณน้ำฝน พร้อมขาเหล็ก จำนวน 1 เครื่อง โดยมีวัตถุประสงค์เพื่อใช้ในการปฏิบัติงาน ซึ่งในปัจจุบันได้เกิดฝนตกหนักและมีพายุเกิดขึ้น ถ้าที่เครื่องวัดปริมาณน้ำฝน สามารถที่จะใช้คาดคะเนปริมาณน้ำฝนได้และเพื่อเป็นการเตรียมการในเบื้องต้นหากเกิดสถานการณ์น้ำท่วมในพื้นที่ตำบลกาลูปังได้ จึงมีความจำเป็นต้องจัดซื้อเครื่องวัดปริมาณน้ำฝน พร้อมขาเหล็กจำนวน 1 เครื่อง สำหรับใช้ในการปฏิบัติงานของ อบต.กาลูปัง โดยขออนุมัติโอนงบประมาณรายจ่าย ประจำปี 2560 ตั้งเป็นรายการใหม่ โดยโอนลดจาก

ด้าน บริหารทั่วไป

แผนงาน บริหารงานทั่วไป

หมวด ค่าใช้จ่าย

ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ (ค่าใช้จ่ายในการจัดงานจัดนิทรรศการประกวดการแข่งขันต่างๆ)  ตั้งไว้ 20,000.0. บาท เบิกจ่าย/โอนลด – บาท งบประมาณคงเหลือ 20,000.00 บาท โอนลด 10,000.00 บาท โดยโอนไปตั้งเป็นรายการใหม่ ในหมวดค่าครุภัณฑ์ที่ดินและสิ่งก่อสร้าง ดังรายละเอียด ดังนี้

โอนมาตั้งเป็นรายการใหม่


ด้าน บริหารทั่วไป

แผนงาน บริหารงานทั่วไป

หมวด ค่าครุภัณฑ์

ประเภท ครุภัณฑ์วิทยาศาสตร์และการแพทย์
1. เครื่องวัดปริมาณน้ำฝนพร้อมขาตั้ง จำนวน 10,000.00 บาท เพื่อจ่ายเป็นค่าจัดซื้อเครื่องวัดปริมาณน้ำฝนพร้อมขาตั้ง จำนวน 1 เครื่องๆละ 10,000.00 บาท เป็นครุภัณฑ์ที่ไม่ปรากฏในบัญชีมาตรฐานครุภัณฑ์ แต่หาซื้อได้ตามราคาท้องตลาด (นำมาจากแผนพัฒนาสามปี พ.ศ. 2560-2562) เพิ่มเติม ฉบับที่ 1 ยุทธศาสตร์ที่ 3 แนวทางการพัฒนาที่ 1 ข้อ 1 หน้า 9
ซึ่งในการโอนครั้งนี้ เป็นอำนาจของสภา อบต.กาลูปังที่จะอนุมัติหรือไม่อนุมัติ จึงขอเสนอต่อสภา อบต.กาลูปัง ได้พิจารณาครับ
ประธานสภาฯ
มีสมาชิกท่านใดจะซักถามไหมครับ ถ้าไม่มีขอมติที่ประชุมลงมติครับ
มติที่ประชุม
มีมติ
เห็นชอบ 7 สียง


ไม่เห็นชอบ 0 เสียง


งดออกเสียง 1 เสียง
ประธานสภาฯ
เป็นอันว่าที่ประชุมมีมติเห็นชอบโอนงบประมารไปตั้งจ่ายเป็นรายการใหม่ ดังกล่าวข้างต้นนะครับ
ประธานสภาฯ
3.3 ญัตติพิจารณาอนุมัติจ่ายขาดเงินสะสม จำนวน 4 โครงการ

ประธานสภาฯ
ขอเชิญนายก อบต.กาลูปัง ชี้แจงญัตติที่เสนอ
นายก อบต.กาลูปัง
การพิจารณาจ่ายขาดเงินสะสมมีระเบียบข้อกฎหมายที่เกี่ยวข้อง ขอเชิญปลัด อบต.กาลูปัง ชี้แจงระเบียบ ข้อกฎหมาย เกี่ยวกับการจ่ายขาดเงินสะสมแทนกระผมด้วยครับ
ปลัด อบต.กาลูปัง
ข้อกฎหมาย/ระเบียบ ตามระเบียบกระทรวงมหาดไทยว่าด้วยการรับเงิน การจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และแก้ไขเพิ่มเติม(ฉบับที่ 2) พ.ศ. 2548 หมวด 8 ข้อ 89กำหนดว่า องค์กรปกครองส่วนท้องถิ่น อาจใช้จ่ายเงินสะสมได้โดยได้รับอนุมัติจากสภาท้องถิ่น ภายใต้เงื่อนไข ดังนี้
1. ให้กระทำได้เฉพาะกิจการ ซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด
2. ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบการคลัง
3. เมื่อได้รับอนุมัติให้ใช้จ่ายเงินสะสม แล้วองค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป

ทั้งนี้ให้องค์กรปกครองส่วนท้องถิ่นมียอดเงินสะสมคงเหลือเพียงพอจะจ่ายค่าใช้จ่ายประจำและกรณีฉุกเฉิน เมื่อมีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลังและเสถียรภาพในระยะยาว

และตามหนังสือกระทรวงมหาดไทย ที่ มท 0808.2/ว 6222 ลงวันที่ 31 ตุลาคม 2559 กระทรวงมหาดไทยจึงอาศัยอำนาจตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติมข้อ 4 กำหนดหลักเกณฑ์การใช้จ่ายเงินสะสมขององค์กรปกครองส่วนท้องถิ่นตามมาตรการสนับสนุนการพัฒนาโครงสร้างพื้นฐานเศรษฐกิจและสังคมภายในท้องถิ่น ตามมติคณะรัฐมนตรี เมื่อวันที่ 13 กันยายน 2559 เพื่อให้องค์กรปกครองส่วนท้องถิ่นถือเป็นแนวทางปฏิบัติ ดังนี้

หลักเกณฑ์การใช้จ่ายเงินสะสมขององค์กรปกครองส่วนท้องถิ่น ตามมาตรการสนับสนุนการพัฒนาโครงสร้างพื้นฐานเศรษฐกิจและสังคมภายในท้องถิ่น ตามมติคณะรัฐมนตรี เมื่อวันที่ 13 กันยายน 2559



1. เจตนารมณ์ของระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม ที่กำหนดให้องค์กรปกครองส่วนท้องถิ่นมีเงินสะสม เพื่อให้องค์กรปกครองส่วนท้องถิ่นมีฐานะการคลังที่มั่นคงพร้อมรับมือกับสถานการณ์ความไม่แน่นอนทางเศรษฐกิจที่ไม่อาจคาดเกณฑ์ได้ หรือนำไปใช้เพื่อการจัดบริการสาธารณะแก่ประชาชนให้ทั่วถึงและมีคุณภาพ ดังนั้น องค์กรปกครองส่วนท้องถิ่นจึงควรพิจารณาใช้จ่ายเงินสะสมอย่างระมัดระวัง เพื่อไม่ให้เกิดผลกระทบต่อการบริหารงานตามอำนาจหน้าที่ขององค์กรปกครองส่วนท้องถิ่น



2. ในการขออนุมัติใช้จ่ายเงินสะสม ให้องค์กรปกครองส่วนท้องถิ่นตรวจสอบยอดเงินสะสมที่นำไปใช้ได้ ณ ปัจจุบัน โดยหักเงินสะสมที่ส่งฝากเงินทุนส่งเสริมกิจการเทศบาล (ก.ส.ท.) หรือเงินทุนส่งเสริมกิจการองค์การบริหารส่วนจังหวัด (ก.ส.อ.) แล้วนำไปหักรายการเงินสะสมที่ได้รับอนุมัติแล้ว แต่ยังไม่ได้ดำเนินการหรือยังไม่ได้เบิกจ่าย เพื่อพิสูจน์ยอดเงินสะสม ณ ปัจจุบันที่สามารถนำไปใช้ได้



3. เพื่อปฏิบัติให้เป็นไปตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม ข้อ 89 วรรคท้ายที่กำหนดให้องค์กรปกครองส่วนท้องถิ่นจะต้องมียอดเงินสะสมคงเหลือเพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลังและเสถียรภาพในระยะยาว ดังนั้นก่อนจะนำเงินสะสมตามจำนวนในข้อ 2 ไปใช้ให้องค์กรปกครองส่วนท้องถิ่นสำรองเงินสะสมไว้เพื่อใช้จ่ายในกรณีดังต่อไปนี้



   3.1 สำรองเป็นค่าใช้จ่ายด้านบุคลากรโดยคำนวณจากจากฐานเงินเดือนค่าจ้างบุคลากรท้องถิ่น ประมาณสามเดือน



   3.2 สำรองจ่ายกรณีสาธารณภัย โดยสำรองไว้ร้อยละสิบของยอดวงเงินสะสมคงเหลือหลังจากหักรายการตามข้อ 2 และ ข้อ 3.1



4. ลักษณะและประเภทโครงการที่สามารถนำเงินสะสมไปใช้จ่าย



   4.1 เป็นโครงการหรือกิจการที่อยู่ในอำนาจหน้าที่ขององค์กรปกครองส่วนท้องถิ่น ด้านการบริการชุมชนและสังคม หรือกิจการที่เป็นการเพิ่มพูนรายได้ หรือกิจการที่จัดทำเพื่อบำบัดความเดือดร้อนของประชาชน และอยู่ในแผนพัฒนาท้องถิ่นขององค์กรปกครองส่วนท้องถิ่นตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม ข้อ 89 ทั้งนี้ การนำเงินสะสมไปใช้จ่ายเพื่อสนับสนุนการพัฒนาโครงสร้างพื้นฐานเศรษฐกิจและสังคมภายในท้องถิ่น ตามมติคณะรัฐมนตรี เมื่อวันที่ 13 กันยายน 2559 ให้ถือปฏิบัติตามหลักเกณฑ์ ดังนี้



   4.1.1 โครงการลงทุนด้านการพัฒนาโครงสร้างพื้นฐาน ซึ่งจะมีส่วนช่วยสนับสนุนการสร้างรายได้ของประชาชนและการกระตุ้นเศรษฐกิจในท้องถิ่น ให้ดำเนินการดังนี้




4.1.1.1. กรณีองค์กรปกครองส่วนท้องถิ่นแห่งใดมีเงินสะสมเหลืออยู่เพียงพอที่จะนำไปจัดทำโครงการด้านการพัฒนาโครงสร้างพื้นฐาน ก็ให้องค์กรปกครองส่วนท้องถิ่นพิจารณานำเงินสะสมที่มีอยู่ไปดำเนินการแก้ไขปัญหาความเดือดร้อนให้แก่ประชาชนในด้านดังกล่าว โดยเฉพาะปัญหาที่เรื้อรังมาเป็นเวลานาน เช่น สิ่งสาธารณะประโยชน์ ขาดแคลน ชำรุด เสียหาย เป็นต้น




4.1.1.2 องค์กรปกครองส่วนท้องถิ่นที่มีเงินสะสมไม่เพียงพอที่จะดำเนินการ แต่มีความจำเป็นต้องจัดทำโครงการด้านโครงสร้างพื้นฐาน เพื่อแก้ไขปัญหาความเดือดร้อนของประชาชนเป็นการเร่งด่วน องค์กรปกครองส่วนท้องถิ่นก็อาจจัดทำโครงการเพื่อขอรับการสนับสนุนงบประมาณจากรัฐบาลตามมาตรการลงทุนร่วมระหว่างรัฐบาลและองค์กรปกครองส่วนท้องถิ่น (Matchimg Fund) ภายใต้กรอบวงเงินตามคณะรัฐมนตรี เมื่อวันที่ 13 กันยายน 2559



ซึ่งตามข้อ 4.1.1.2 ในการขอรับการสนับสนุนงบประมาณจากรัฐบาลตามมาตรการลงทุนร่วมระหว่างรัฐบาลและองค์กรปกครองส่วนท้องถิ่น ได้เกินระยะเวลาที่องค์กรปกครองส่วนท้องถิ่นจะต้องดำเนินการจัดส่งเอกสารให้จังหวัด เพื่อให้คณะกรมการพิจารณากลั่นกรองโครงการระดับจังหวัดตรวจสอบและพิจารณาให้ความเห็นชอบแล้ว



   4.1.2  โครงการด้านการพัฒนาคุณภาพชีวิตของประชาชน โดยมีแนวทาง ดังนี้




4.1.2.1. เป็นโครงการพัฒนาการศึกษาท้องถิ่น หรือโครงการพัฒนาคุณภาพชีวิตของผู้สูงอายุ ผู้พิการ ผู้ด้อยโอกาส เด็กกำพร้าหรือผู้เจ็บป่วยเรื้อรังในท้องถิ่น




4.1.2.2. โครงการที่จัดทำจะต้องไม่มีลักษณะเป็นการท่องเที่ยงศึกษาดูงานหรือการแจกวัสดุสิ่งของ



4.2. โครงการที่จะนำเงินสะสมไปใช้จะต้องเป็นไปเพื่อประโยชน์และสนองตอบความต้องการของประชาชนอ่างแท้จริง โดยขอให้นำข้อมูลปัญหาและความต้องการพื้นฐานของประชาชนจากแผนพัฒนาเศรษฐกิจพอเพียงท้องถิ่น (ด้านการเกษตรและแหล่งน้ำ) มาประกอบการพิจารณาจัดทำโครงการด้วย
นายก อบต.กาลูปัง
ครับ สำหรับระเบียบ กฎหมาย ที่เกี่ยวข้องกับการจ่ายขาดเงินสะสมปลัด อบต.กาลูปัง ได้ชี้แจงให้ทุกท่านทราบแล้วต่อไป กระผมขอชี้แจงหลักการและเหตุผลตลอดจนรายละเอียดในการขออนุมัติจ่ายขาดเงินสะสม ดังนี้



ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและตรวจเงินขององค์กรปกครองส่วนท้องถิ่น พ.ศ. 2547 และแก้ไขเพิ่มเติม ข้อ 89 ให้องค์กรปกครองส่วนท้องถิ่นจ่ายขาดเงินสะสมเพื่อดำเนินการตามอำนาจหน้าที่ โดยอนุมัติของสภาท้องถิ่น ซึ่งก่อนจะชี้แจงโครงการที่ขอให้สภาองค์การบริหารส่วนตำบลกาลูปังพิจารณาอนุมัติจ่ายขาดเงินสะสม กระผมขอชีแจงยอดเงินสะสมตามรายละเอียดประกอบการขออนุมัติใช้จ่ายเงินสะสม เพื่อให้ทุกท่านได้ทราบ เพื่อใช้ประกอบการพิจารณา โดยได้แจกให้แก่ท่านสมาชิกสภาทุกคนแล้วนั้น ซึ่งเป็นแบบรายงานยอดเงินสะสมที่นำไปใช้ได้ ณ วันที่ 10 กุมภาพันธ์ 2560 โดยมียอดเงินสะสมที่นำไปใช้ได้ ณ วันที่ 10 กุมภาพันธ์ 2560 หลังจากหักเงินสะสมที่ต้องส่งฝาก ก.ส.ท. หรือ ก.ส.อ. แล้ว เป็นเงิน 19,630,132.89 บาท สำรองงบบุคลากรจำนวน 3 เดือน เป็นเงิน 1,544,865.00 บาท , สำรองกรณีสาธารณภัย 10% เป็นเงิน 1,808,526.79.00 บาท คงเหลือเงินสะสมที่นำไปใช้จ่ายได้ ณ วันที่ 10 กุมภาพันธ์ 2560 เป็นเงิน 16,276,741.10 บาท และโครงการที่ขอให้ สภาองค์การบริหารส่วนตำบลกาลูปังพิจารณาอนุมัติจ่ายขาดเงินสะสมมีทั้งหมด 7 โครงการ ดังนี้



1. โครงการขุดลอกคุระบายน้ำสายชลประทาน – บือแนบารู (ใช้แรงงานคน) หมู่ที่ 1 ตำบลกาลูปัง อำเอรามัน จังหวัดยะลา ขนาดกว้าเฉลี่ย 0.50 เมตร ยาว 1,950 เมตร ลึกเฉลี่ย 0.50 เมตร ละกว้าง 7 เมตร ยาว 21 เมตร ลึกเฉลี่ย 1.50 เมตร งบประมารตั้งไว้ 122,600.00 บาท (ตามแผนพัฒนาสามปี 2560 – 2562 เพิ่มเติม ฉบับที่ 1 ประจำปี 2559 ข้อ 2 หน้า 6)

เหตุผลความจำเป็น สภาพเดิมเป็นคูระบายน้ำ คสล. สายชลประทาน – บือแนบารู หมู่ที่  1 ตำบลกาลูปัง อำ.รามัน จังหวัดยะลา โดยสภาพปัจจุบันคูระบายน้ำ คสล.สายดังกล่าว มีสภาพตื้นเขิน ทั้งนี้เนื่องจากเศษดิน ทราย หรือเศษขยะและสิ่งปฎิกูลต่างๆเข้าไปอยู่ในคูระบายน้ำ ทำให้การระบายน้ำของคูระบายน้ำ คสล.สายชลประทาน – บือแนบารู ทำได้ไม่เต็มประสิทธิภาพ ส่งผลให้น้ำเข้าไปสู่ในที่นาของราษฎรได้น้อย เกิดผลกระทบกับการทำนาและการเกษตรประเภทต่างๆราษฎรได้รับความเดือดร้อน ซึ่งราษฎรส่วนใหญ่ในพื้นที่ หมู่ที่ 1,2 ทำอาชีพการเกษตรและทำนาเป็นหลัก ดังนั้นเมื่อน้ำไม่สามารถระบายเข้าที่นาได้ราษฎรก็จะไม่ได้ทำนา ส่งผลให้เป็นที่นาร้างว่างเปล่า ราษฎรต้องซื้อข้าวมาเพื่อบริโภคแทน ซึ่งถ้ามีการะบายน้ำเข้ามาในที่นาของราษฎร ราษฎรก็จะทำนาได้มีข้าวไว้บริโภคไม่ต้องไปซื้อ ช่วยลดค่าใช้จ่ายได้ จากสภาพเศรษฐกิจในปัจจุบันค่าครองชีพสูง ข้าวของมีราคาแพง ซึ่งถ้ามีเหลือจากการบริโภคก็สามาถนำไปขายเป็นการเพิ่มรายได้ให้กับครอบครัวได้อีกทางหนึ่ง ดังนั้นเพื่อเป็นการแก้ปัญหาความเดือดร้อนของประชาชน จึงควรจัดทำโครงการขุดลอกคูระบายน้ำสายชลประทาน – บือแนบารู (ใช้แรงงานคน) หมู่ที่ 1 ตำบลกาลูปัง อำเภอรามัน  จังหวัดยะลา ขนาดกว้างเฉลี่ย 0.50 เมตร ยาว 1,950 เมตร ลึกเฉลี่ย 0.50 เมตร และกว้าง 7 เมตร ยาว 21 เมตร ลึกเฉลี่ย 1.50 เมตร ซึ่งเป็นโครงการที่มีความจำเป็นเร่งด่วนในการบำบัดความเดือดร้อนของประชาชน ซึ่งราษฎรที่จะได้รับประโยชน์จากโครงการดังกล่าว คือราษฎรในพื้นที่ หมู่ที่ 1 ,2 ตำบลกาลูปัง อำเภอรามัน จังหวัดยะลา



2. โครงการปรับปรุงซ่อมแซมขุดลอกคูระบายน้ำสายบือแนบารู – ตาเนาะบือเดาะ หมู่ที่ 2 ตำบลกาลูปัง อำเภอรามัน จังหวัดยะลา ขนาดกว้างเฉลี่ย 6 – 7 เมตร ยาว 1,850 เมตร ลึกเฉลี่ย 2 เมตร งบปะมาณตั้งไว้ 930,000.00 บาท (ตามแผนพัฒนาสามปี 2560–2562 เพิ่มเติม ฉบับที่ 1 ประจำปี 2559 ข้อ 5 หน้า7)

เหตุผลความจำเป็น  สภาพเดิมเป็นคูระบายน้ำสายฝายบือแนบารู – ตาเนาะบือเดาะ หมู่ที่ 1 ตำบลกาลูปัง อำเภอรามัน จังหวัดยะลา โดยสภาพปัจจุบัน คูระบายน้ำสายดังกล่าวมีสภาพตื้นเขิน และตามที่ได้เกิดฝนตกหนักในจังหวัดยะลา ตั้งแต่วันที่ 20 ธนวาคม 2559 – 21 มกราคม 2560 ทำให้เกิดอุทกภัยในจังหวัดยะลาทุกอำเภอตามหนังสือกองอำนวยการป้องกันและบรรเทาสาธารณภัยจังหวัดยะลา ที่ ยล 0021/20606 ลงวันที่ 29 ธันวาคม 2559 โดยได้จัดส่งประกาศกองอำนวยการป้องกันและบรรเทาสาธารณภัยจังหวัดยะลา ลงวันที่ 28 ธันวาคม 2559 เรื่อง เขตพื้นที่ประสบสาธารณภัยในพื้นที่อำเภอรามัน โดยประกาศให้เขตพื้นที่ หมู่ที่ 1,3 ตำบลกาลูปัง อำเภอรามัน จังหวัดยะลา เป็นเขตพื้นที่ประสบสาธารณภัยด้านอุทกภัย และตามหนังสือกองอำนวยการป้องกันและบรรเทาสาธารภัยจังหวัดยะลา ที่ ยล0021/2200  ลงวันที่ 9 กุมภาพันธ์ 2560 โดยได้จัดส่งประกาศกองอำนวยการป้องกันและบรรเทาสาธารณภัยจังหวัดยะลา ลงวันที่ 9 กุมภาพันธ์ 2560 เรื่อง เขตพื้นที่ประสบภัยสาธารณภัยในพื้นที่อำเภอรามัน จังหวัดยะลา โดยประกาศให้เขตพื้นที่ หมู่ที่ 2,4 ตำบลกาลูปัง อำเภอรามัน จังหวัดยะลา เป็นเขตพื้นที่ประสบสาธารณภัย ซึ่งมีผลกระทบต่อสาธารณชนและทำให้เกิดอันตรายต่อชีวิต ร่างกายของประชาชน หรือก่อให้เกิดความเสียหายแก่ทรัพย์สินของประชาชน ซึ่งสภาพคูระบายน้ำสายดังกล่าวมีสภาพตื้นเขิน เมื่อฝนตกหนักทำให้เกิดปัญหาน้ำท่วม บ้านเรือนและที่ดินสวนผลไม้ของราษฎร เนื่องจากการระบายน้ำทำได้ไม่เต็มประสิทธิภาพ อีกทั้งคูระบายน้ำเดิมได้กัดเซาะที่ดินสวนผลไม้ของราษฎร ดังนั้น เพื่อเป็นการแก้ไขความเดือดร้อนของประชาชน จึงควรจัดทำโครงการปรับปรุงซ่อมแซมขุดลอกคูระบายน้ำ สายฝายบือแนบารู – ตาเนาะบือเดาะ หมูที่ 1 ตำบลกาลูปัง อำเภอรามัน จังหวัดยะลา  ขนาดกว้าง 6 – 7 เมตร ยาว 1,850 เมตร ลึกเฉลี่ย 2 เมตร โดยขุดลอกใหม่ เพื่อแก้ปัญหาจากน้ำท่วมบ้านเรือน และที่ดิน สวนผลไม้ของราษฎร แก้ปัญหาระบบการระบายน้ำที่ดีขึ้น เพื่อระบายน้ำเข้าที่นา เพื่อให้ราษฎรได้มีการทำนาและการเกษตรต่างๆ  ซึ่งเป็นโครงการที่มีความจำเป็นเร่งด่วนในการบำบัดความเดือดร้อนของประชาชน ซึ่งราษฎรที่ได้รับประโยชน์จากโครงการดังกล่าว คือ ราษฎรในพื้นที่ หมูที่ 1,3,4 ตำบลกาลูปัง อำเภอรามัน จังหวัดยะลา



3. โครงการปรับปรุงซ่อมแซมขุดลอกคูระบายน้ำ แหล่งน้ำ สายโต๊ะรายอ – ฝายบาเละไอร์ หมูที่ 2 ตำบลกาลูปัง อำเภอรามัน จังหวัดยะลา ขนาดกว้างเฉลี่ย 6 เมตร ยาว 1,150 เมตร ลึกเฉลี่ย 2.50 เมตร งบประมาณตั้งไว้ 660,700.00 บาท (ตามแผนพัฒนาสามปี 2560-2562 เพิ่มเติม ฉบับที่ 1 ประจำปี 2559 ข้อ 7 หน้า 7)

เหตุผลความจำเป็น สภาพเดิมเป็นแหล่งน้ำสายโต๊ะรายอ – ฝายบาเละไอร์  หมูที่ 2 ตำบลกาลูปัง อำเภอรามัน จังหวัดยะลา โดยสภาพปัจจุบัน แหล่งน้ำสายดังกล่าวมีสภาพตื้นเขิน ทั้งนี้เนื่องจากสภาพตามธรรมชาติ เช่น การตกตะกอน การชะล้างหน้าดิน หรือการทิ้งสิ่งปฎิกูลลงสู่แหล่งน้ำ ส่งผลให้การบริหารจัดการน้ำและระบบระบายน้ำ เพื่อกักเก็บน้ำ เพื่อใช้ในการเกษตรของราษฎร หมู่ที่ 2,3,4 ทำได้ไม่เต็มประสิทธิภาพ ดังนั้น เพื่อเป็นการแก้ปัญหาความเดือดร้อนของประชาชน จึงควรจัดทำโครงการปรับปรุงซ่อมแซมขุดลอกแหล่งน้ำสายโต๊ะรายอ – ฝายบาเละไอร์ หมู่ที่ 2 ตำบลกาลูปัง อำเภอรามัน จังหวัดยะลา ขนาดกว้าง 6 เมตร ยาว 1,150 เมตร ลึกเฉลี่ย 2.5 เมตร โดยขุดลอกใหม่ เพื่อกักเก็บน้ำ เพื่อใช้ในการเกษตรของราษฎรในหมู่ที่ 2,3,4 ซึ่งเป็นโครงการที่มีความจำเป็นเร่งด่วนในการบำบัดความเดือดร้อนของประชาชน ซึ่งราษฎรที่ได้รับประโยชน์จากโครงการดังกล่าว คือราษฎรในพื้นที่หมู่ที่ 2,3,4



4. โครงการปรับปรุงซ่อมแซมขุดลอกคูระบายน้ำ สายปาเฆรายอ – ปูโย๊ะ หมู่ที่ 2 ตำบลกาลูปัง อำเภอรามัน จังหวัดยะลา ขนาดกว้าง เฉลี่ย 6 เมตร ยาว 2,500 เมตร ลึกเฉลี่ย 2.50 เมตร งบประมาณตั้งไว้ 819,000.00 บาท (ตามแผนพัฒนาสามปี 2560 – 2562 เพิ่มเติม ฉบับที่  1 ประจำปี 2559 ข้อ 4 หน้า 6) 

เหตุผลความจำเป็น สภาพเดิมเป็นคูระบายน้ำ สายปาเฆรายอ – ปูโย๊ะ หมู่ที่ 2 ตำบลกาลูปัง อำเภอรามัน จังหวัดยะลา สภาพปัจจุบัน คูระบายน้ำสายดังกล่าวมีสภาพตื้นเขิน และตามที่ได้เกิดฝนตกหนักในจังหวัดยะลาตั้งแต่วันที่ 20 ธันวาคม 2559 – 21 มกราคม 2560 ทำให้เกิดอุทกภัยในจังหวัดยะลาทุกอำเภอ ตามหนังสือกองอำนวยการป้องกันและบรรเทาสาธารณภัยจังหวัดยะลา ที่ยล 0021/2066 ลงวันที่ 29 ธันวาคม 2559 โดยประกาศกองอำนวยการป้องกันและบรรเทาสาธารณภัยจังหวัดยะลา ลงวันที่ 28 ธันวาคม 2559 เรื่อง เขตพื้นที่ประสบสาธารณภัยในพื้นที่อำเภอรามัน โดยประกาศให้เขตพื้นที่ หมู่ที่ 1,3 ตำบลกาลูปัง อำเภอรามัน จังหวัดยะลา เป็นเขตพื้นที่ประสบสาธารณภัยด้านอุทกภัย และตามหนังสือกองอำนวยการป้องกันและบรรเทาสาธารภัยจังหวัดยะลา ที่ ยล0021/2200  ลงวันที่ 9 กุมภาพันธ์ 2560 โดยได้จัดส่งประกาศกองอำนวยการป้องกันและบรรเทาสาธารณภัยจังหวัดยะลา ลงวันที่ 9 กุมภาพันธ์ 2560 เรื่อง เขตพื้นที่ประสบภัยสาธารณภัยในพื้นที่อำเภอรามัน จังหวัดยะลา โดยประกาศให้เขตพื้นที่ หมู่ที่ 2,4 ตำบลกาลูปัง อำเภอรามัน จังหวัดยะลา เป็นเขตพื้นที่ประสบสาธารณภัย ซึ่งมีผลกระทบต่อสาธารณชนและทำให้เกิดอันตรายต่อชีวิต ร่างกายของประชาชน หรือก่อให้เกิดความเสียหายแก่ทรัพย์สินของประชาชน ซึ่งสภาพคูระบายน้ำสายดังกล่าวมีสภาพตื้นเขิน เมื่อฝนตกหนักทำให้เกิดปัญหาน้ำท่วมบ้านเรือนและที่ดินสวนผลไม้ของราษฎร เนื่องจากการระบายน้ำทำได้ไม่เต็มประสิทธิภาพ อีกทั้งคูระบายน้ำเดิมได้กัดเซาะที่ดินสวนผลไม้ของราษฎร ดังนั้น เพื่อเป็นการแก้ไขความเดือดร้อนของประชาชน จึงควรจัดทำโครงการปรับปรุงซ่อมแซมขุดลอกคูระบายน้ำ สายปาเฆรายอ – ปูโย๊ะ หมู่ที่ 2 ตำบลกาลูปัง อำเภอรามัน จังหวัดยะลา ขนาดกว้างเฉลี่ย 6 เมตร ยาว 2,500 เมตร ลึกเฉลี่ย 2.5 เมตร โดยขุดลอกใหม่ เพื่อแก้ปัญหาจากน้ำท่วมบ้านเรือนและที่ดินสวนผลไม้ของราษฎรแก้ปัญหาระบบการระบายน้ำที่ดีขึ้น เพื่อระบายน้ำเข้านา เพื่อให้ราษฎรได้มีการทำนาและการเกษตรต่างๆ ซึ่งเป็นโครงการที่มีความจำเป็นเร่งด่วนในการบำบัดความเดือดร้อนของประชาชน ซึ่งราษฎรที่ได้รับประโยชน์จากโครงการดังกล่าว คือ ราษฎรในพื้นที่หมู่ที่ 2,3,4



5. โครงการปรับปรุงซ่อมแซมขุดลอกคูระบายน้ำ สายจากฝายทาเน๊าะกาเน็ง – สะพานแมะโวะ หมู่ที่ 2 ตำบลกาลูปัง อำเภอรามัน จังหวัดยะลา ขนาดกว้างเฉลี่ย 5 เมตร ยาว 1,275 เมตร ลึกเฉลี่ย 2 เมตร งบประมาณตั้งไว้ 503,000.00 บาท บาท (ตามแผนพัฒนาสามปี 2560 – 2562 เพิ่มเติม ฉบับที่  1 ประจำปี 2559 ข้อ 43 หน้า 6) 

เหตุผลความจำเป็น สภาพเดิม เป็นคูระบายน้ำสายจากฝายทาเน๊าะกาเน็ง – สะพานแมะโวะ หมู่ที่ 2 ตำบลกาลูปัง อำเภอรามัน จังหวัดยะลา สภาพปัจจุบันคูระบายน้ำสายดังกล่าว มีสภาพตื้นเขินและตามที่ได้เกิดฝนตกในจังหวัดยะลา ตั้งแต่วันที่ 20 ธันวาคม 2559 – 21 มกราคม 2560 ทำให้เกิดอุทกภัยในจังหวัดยะลาทุกอำเภอ ตามหนังสือกองอำนวยการป้องกันและบรรเทาสาธารภัยจังหวัดยะลา ที่ ยล 0021/2200  ลงวันที่ 9 กุมภาพันธ์ 2560 โดยได้จัดส่งประกาศกองอำนวยการป้องกันและบรรเทาสาธารณภัยจังหวัดยะลา ลงวันที่ 9 กุมภาพันธ์ 2560 เรื่อง เขตพื้นที่ประสบภัยสาธารณภัยในพื้นที่อำเภอรามัน จังหวัดยะลา โดยประกาศให้เขตพื้นที่ หมู่ที่ 2,4 ตำบลกาลูปัง อำเภอรามัน จังหวัดยะลา เป็นเขตพื้นที่ประสบสาธารณภัยอุทกภัย ซึ่งมีผลกระทบต่อสาธารณชนและทำให้เกิดอันตรายต่อชีวิต ร่างกายของประชาชน หรือก่อให้เกิดความเสียหายแก่ทรัพย์สินของประชาชน ซึ่งสภาพคูระบายน้ำสายดังกล่าวมีสภาพตื้นเขิน  โดยคูระบายน้ำสายดังกล่าวรองรับน้ำมาจากตำบลโกตาบารู  และรองรับน้ำมาจากตำบลยะต๊ะ ซึ่งเมื่อคูระบายน้ำสายดังกล่าวมีสภาพตื้นเขิน  ทำให้ระบบระบายน้ำไม่เต็มประสิทธิภาพ อีกทั้งคูระบายน้ำเดิมได้กัดเซาะที่ดินสวนผลไม้ของราษฎร ดังนั้นเพื่อเป็นการแก้ไขความเดือดร้อนของประชาชน จึงควรจัดทำโครงการปรับปรุงซ่อมแซมขุดลอกคูระบายน้ำสายจากฝายทาเน๊าะกาเน็ง – สะพานแมะโวะ หมู่ที่ 2 ตำบลกาลูปัง อำเภอรามัน จังหวัดยะลา ขนาดกว้างเฉลี่ย 5 เมตร ยาว 1,275 เมตร ลึกเฉลี่ย 2 เมตร โดยขุดลอกใหม่ เพื่อแก้ปัญหาจากน้ำท่วมบ้านเรือนและที่ดินสวนผลไม้ของราษฎรและสถาบันปอเนาะในเขตพื้นที่ หมู่ที่ 2  บ้านบาเละไอร์,บ้านโบ๊ะ และแก้ปัญหาระบบการระบายน้ำที่ดีขึ้นไม่ให้น้ำติดขัด ซึ่งเป็นโครงการที่มีความจำเป็นเร่งด่วนในการบำบัดความเดือดร้อนของประชาชน ซึ่งราษฎรที่ได้รับประโยชน์จากโครงการดังกล่าว คือ ราษฎรในพื้นที่  หมู่ที่ 2,4



6. โครงการปรับปรุงซ่อมแซมขุดลอกคูระบายน้ำ สายจากฝายบาลูกา – ต้นพงยูแร(กูโบร์บาลูกา) หมู่ที่ 3 ตำบลกาลูปัง อำเภอรามัน จังหวัดยะลา ขนาดกว้างเฉลี่ย 5 เมตร ยาว 1,500 เมตร ลึกเฉลี่ย 2 เมตร งบประมาณที่ตั้งไว้ 351,000.00 บาท(ตามแผนพัฒนาสามปี  2560-2562 ข้อ 15 หน้า 50)

เหตุผลความจำเป็น สภาพเดิม เป็นคูระบายน้ำสายจากฝายบาลูกา – ต้นพงยูแร(กูโบร์บาลูกา) หมู่ที่ 3 ตำบลกาลูปัง อำเภอรามัน จังหวัดยะลา สภาพปัจจุบันคูระบายน้ำสายดังกล่าวมีสภาพตื้นเขิน และการที่ได้มีฝนตกหนักในจังหวัดยะลา  ตั้งแต่วันที่ 20 ธันวาคม 2559 – 21 มกราคม 2560 ทำให้เกิดอุทกภัยในจังหวัดยะลาทุกอำเภอ ตามหนังสือกองอำนวยการป้องกันและบรรเทาสาธารภัยจังหวัดยะลา ที่ ยล 0021/20606 ลงวันที่ 29 ธันวาคม 2559  2559 โดยประกาศกองอำนวยการป้องกันและบรรเทาสาธารณภัยจังหวัดยะลา ลงวันที่ 28 ธันวาคม 2559 เรื่อง เขตพื้นที่ประสบสาธารณภัยในพื้นที่อำเภอรามัน  โดยประกาศให้เขตพื้นที่ หมู่ที่ 1,3 ตำบลกาลูปัง อำเภอรามัน จังหวัดยะลา เป็นเขตพื้นที่ประสบสาธารณภัยด้านอุทกภัย  ซึ่งสภาพคูระบายน้ำสายดังกล่าวมีสภาพตื้นเขิน โดยคูระบายน้ำสายดังกล่าวรองรับน้ำจากคลองสายหลักจากบ้านโป๊ะ เมื่อเกิดฝนตกหนักเกิดปัญหาน้ำท่วมบ้านเรือนราษฎรและที่ดินพื้นที่การเกษตรของราษฎร,สถาบันปอเน๊าะ หมู่ที่ 3 กูโบร์บาลูกา เนื่องจากคูระบายมีสภาพตื้นเขิน การระบายน้ำไม่เต็มประสิทธิภาพ ดังนั้นเพื่อเป็นการแก้ไขปัญหาความเดือดร้อนของประชาชน จึงควรจัดทำโครงการปรับปรุงซ่อมแซมขุดลอกคูระบายน้ำสายจากฝายบาลูกา – ต้นพงยูแร(กูโบร์) หมู่ที่ 3 ตำบลกาลูปัง อำเภอรามัน จังหวัดยะลา ขนาดกว้างเฉลี่ย 5 เมตร ยาว 1,500 เมตร ลึกเฉลี่ย 2 เมตร โดยขุดลอกใหม่ เพื่อแก้ปัญหาจากน้ำท่วมบ้านเรือนราษฎรและที่ดินพื้นที่การเกษตรของราษฎร สถาบันปอเน๊าะ หมู่ที่ 3 กูโบร์บาลูกา หมู่ที่ 3 และแก้ปัญหาระบบการระบายน้ำที่ดีขึ้นไม่ให้น้ำติดขัด อีกทั้งยังช่วยแบ่งน้ำจากคลองสายหลักเข้าพื้นที่การเกษตร หมู่ที่ 3 ซึ่งเป็นโครงการที่มีความจำเป็นเร่งด่วนในการบำบัดความเดือดร้อนของประชาชน ซึ่งราษฎรที่ได้รับประโยชน์จากโครงการดังกล่าว คือ ราษฎรในพื้นที่ หมู่ที่ 3



7. โครงการก่อสร้างคูระบายน้ำ คสล สายเลสุตะวันตก – สถาบันปอเนาะ หมู่ที่ 4 ตำบลกาลูปัง อำเภอรามัน จังหวัดยะลา ขนาดกว้าง 0.80 เมตร ยาว 362 เมตร ลึกเฉลี่ย 0.80 เมตร และฝาคูระบายน้ำ คสล. มีพื้นที่ไม่น้อยกว่า 60 ตร.ม. งบประมาณตั้งไว้ 975,000.00 บาท (ตามแผนพัฒนาสามปี  2560-2562 ข้อ 21 หน้า 51)

เหตุผลความจำเป็น สภาพเดิม เป็นคูระบายน้ำสภาพเป็นคูดิน สายเลสุตะวันตก – สถาบันปอเนาะ หมู่ที่ 4 ตำบลกาลูปัง อำเภอรามัน จังหวัดยะลา สภาพปัจจุบัน คูระบายน้ำซึ่งมีสภาพเป็นคูดินมีความตื้นเขิน เนื่องจากคูระบายน้ำสายดังกล่าวรองรับน้ำจากคลองสายหลักจากบ้านกาลูปัง เมื่อเกิดฝนตกหนักเกิดปัญหาน้ำล้นคูระบาย เกิดปัญหาน้ำท่วมบ้านเรือนราษฎรและที่ดินการเกษตรของราษฎร สถาบันปอเนาะ หมู่ที่ 4  เนื่องจากการระบายไม่เต็มประสิทธิภาพ ระบายน้ำไม่ทัน ดังนั้นเพื่อเป็นการแก้ไขปัญหาความเดือดร้อนของประชาชน จึงควรจัดทำโครงการก่อสร้างคูระบายน้ำ คสล. สายเลสุตะวันตก – สถาบันปอเนาะ หมู่ที่ 4 ตำบลกาลูปัง อำเภอรามัน จังหวัดยะลา ขนาดกว้าง 0-80 เมตร ยาว 362 เมตร ลึกเฉลี่ย 0.80 เมตร และฝาคูระบายน้ำ คสล. มีพื้นที่ไม่น้อยกว่า 60 ตร. ม. เพื่อแก้ไขปัญหาจากน้ำล้นคูระบายน้ำ ส่งผลให้น้ำท่วมบ้านเรือนราษฎรและที่ดินการเกษตรของราษฎร สถาบันปอเนาะ หมูที่ 4 และเป็นการแก้ปัญหาระบบการระบายน้ำที่ดีขึ้นไม่ให้น้ำติดขัด ซึ่งเป็นโครงการที่มีความจำเป็นเร่งด่วนในการบำบัดความเดือดร้อนของประชาชน ซึ่งราษฎรที่ได้รับประโยชน์จากโครงการดังกล่าว คือ ราษฏรในพื้นที่ หมู่ที่ 4



โดยโครงการดังกล่าว ทั้ง 7 โครงการยังเป็นงานบริการสาธารณะ ซึ่งเป็นไปตามอำนาจหน้าที่ของ อบต.กาลูปัง ในการจัดให้มีและบำรุงรักษาทางน้ำ ทางบก ทางระบายน้ำ ดังนั้นเพื่อแก้ไขปัญหาความเดือดร้อนของประชาชนและเพื่อปฏิบัติงานตามอำนาจหน้าที่ด้านบริการชุมชนและสังคม จึงเสนอขอความเห็นชอบจ่ายขาดเงินสะสม ครั้งที่ 1 ประจำปี 2560 จำนวน 7 โครงการ เป็นเงินทั้งสิ้น 4,361,300.00 บาท (สี่ล้านสามแสนหกหมื่นหนึ่งพันสามร้อยบาทถ้วน) เพื่อให้สภา อบต.กาลูปัง พิจารณาอนุมัติโครงการดังกล่าว (ตามเอกสารรายละเอียดโครงการที่จะใช้จ่ายจากเงินสะสม)
ประธานสภาฯ
สมาชิกท่านใด มีข้อสงสัยซักถามหรืออภิปรายเพิ่มเติม หรือไม่ หากไม่มี จะขอมติที่ประชุมพิจารณาอนุมัติจ่ายขาดเงินสะสมตามรายการดังกล่าวด้วย
มติที่ประชุม
มีมติ
เห็นชอบ
 7 เสียง



ไม่เห็นชอบ  0  เสียง



งดออกเสียง  1  เสียง
ประธานสภาฯ
เป็นอันว่าที่ประชุมมีมติเห็นชอบให้จ่ายขาดเงินสะสม ทั้ง 7 โครงการ ได้ตามที่ผู้บริหารเสนอ รวมเป็นเงิน 4,361,300.00  บาท (สี่ล้านสามแสนหกหมื่นหนึ่งพันสามร้อยบาทถ้วน)
ระเบียบวาระที่ 4
เรื่องอื่นๆ
- ไม่มี –
ประธานสภาฯ
จึงกล่าวปิดประชุม
เลิกประชุม
เวลา 12.00 น.
ลงชื่อ
 อัมพร  หนูประดิษฐ์
ผู้บันทึกรายงานการประชุม         
        (นางอัมพร  หนูประดิษฐ์)
    เลขานุการสภาฯ
ลงชื่อ
      อัดนำ  ปะจะ
กรรมการตรวจฯ
             (นายอัดนำ  ปะจะ)
ลงชื่อ
   ดอเลาะ  ดีปาตี
กรรมการตรวจฯ
           (นายดอเลาะ  ดีปาตี)
ลงชื่อ    อับดุลเลาะแมง  สะลี
กรรมการตรวจฯ
 




      (นายอับดุลเลาะแมง  สะลี)
ลงชื่อ
มาหะมะอาแซ  หะตีมอ
   
      (นายมาหะมะอาแซ  หะตีมอ)
                            ประธานสภา  อบต.กาลูปัง
